Аперацыя «Сталёвы заслон»

Аперацыя «Сталёвы заслон» () — ваенная аперацыя, праведзеная войскамі міжнароднай кааліцыі ў пачатку лістапада 2005 на паўночным захадзе Ірака на мяжы з Сірыяй, каб прыпыніць пранікненне праз ірака-сірыйскую мяжу замежных добраахвотнікаў, якія далучаліся да сіл антыамерыканскіх фарміраванняў. У дадзенай аперацыі ўпершыню прымала актыўны ўдзел новая іракская армія, створаная пасля замежнага ўварвання ў 2003 годзе. Аперацыя праводзілася ў рамках масіраванай ваеннай акцыі — аперацыі «Паляўнічы» ().

Баявыя дзеянні пачаліся 5 лістапада, калі байцы Корпуса марской пяхоты ЗША арганізавалі штурм Хусаібе, які ўтрымлівалі паўстанцы. Горад быў ачышчаны ад іх у наступныя 4 дні. Затым, 10 лістапада, пачалася атака на Аль-Карабіла на прадмет пошуку паўстанцаў, якія ўцяклі з Хусаібе. Пасля чатырохдзённых баёў, калі Аль-Карабіла быў цалкам вызвалены, наступіла наступная фаза аперацыі — у Абейдзі, горадзе, які стаў перавалачнай базай для сотняў паўстанцаў з Сірыі. Тут у маі 2005 года ужо праходзіла аперацыя «Матадор» (). За мінулыя месяцы партызаны вярнулі сабе кантроль над горадам і выдатна ўмацавалі яго ў чаканні нападаў кааліцыйных сіл. Пасля сямідзённай аблогі і пяці авіяўдараў ВПС ЗША, войскі кааліцыі ўступілі і замацаваліся ў горадзе, чым аперацыя і завяршылася.

Амерыканскія афіцыйныя асобы паведамілі, што падчас аперацыі было забіта 139 баевікоў і яшчэ 256 было ўзята ў палон. Па іх словах, аперацыю «Сталёвы заслон» можна лічыць паспяховай. Прынамсі, загінула 10 марскіх пехацінцаў і невядомая колькасць іракскіх салдат. У Хусаібе на пастаяннай аснове размешчаны амерыканскія марскія пяхотнікі і падраздзяленне іракскіх урадавых узброеных сіл. Камандаванне арміі ЗША не мела намеру губляць кантроль над горадам, які да гэтай аперацыі быў буйным перавалачным пунктам для замежных баевікоў.

 Спасылкі 
 Паведамленне CNN аб аперацыі
 Паведамленне Cafe-Syria 
 Адкрытая дакументацыя Корпуса марской пяхоты

Катэгорыя:Бітвы і аперацыі Іракскай вайны
Катэгорыя:Бітвы ЗША
Катэгорыя:Бітвы паводле алфавіта
Катэгорыя:Лістапад 2005 года
Катэгорыя:Канфлікты 2005 года
Катэгорыя:2005 год у Іраку